তেওঁ কেইজনমান বন্ধুৰ সৈতে মিলি ডিগবৈ মহাবিদ্যালয়ৰ প্ৰাচীৰসমূহ সুন্দৰকৈ বিভিন্ন চিত্ৰৰে ভৰাই তুলিছে । যিহেতু নিৰঞ্জনৰ শিল্প কর্মৰ মূল উদ্দেশ্য হৈছে প্ৰকৃতিৰ সংৰক্ষণ; গতিকে তেওঁৰ এই কামত সঁহাৰি জনায় এই ক্ষেত্ৰত প্ৰয়োজনীয় সকলো সামগ্ৰী ৱাইল্ড লাইফ ট্ৰাষ্ট অফ ইণ্ডিয়াই যোগান ধৰে। ইতিমধ্যে নিৰঞ্জনে নৰ্থ ইষ্ট ইউনাইটেডৰ বাবেও বহু কেইটা প্ৰজেক্টত কাম কৰাৰ লগতে “ হাইলেণ্ডাৰ নৰ্থ ইষ্ট ” ৰ মুখ্য চিত্ৰকৰ হিচাপে নিয়োজিত হৈ বিভিন্ন ঠাইত ৱাল পেইণ্টিংসমূহৰ জৰিয়তে বন্যপ্ৰাণী সংৰক্ষণৰ সজাগতা সৃষ্টি কৰাৰ ক্ষেত্ৰত অগ্ৰণী ভূমিকা পালন কৰি আহিছে। নিৰঞ্জন নায়ক এজন শিল্পী হোৱাৰ লগতে এজন প্ৰকৃতিপ্ৰেমীও। “ আৰণ্যক ” নামৰ উত্তৰ পূৰ্বাঞ্চলৰ এটি পৰিৱেশ সংৰক্ষণ গোটৰ এজন সক্ৰিয় সদস্য হোৱাৰ লগতে তেওঁ ডিগবৈ মহাবিদ্যালয়ৰ এন এছ এছ গোটৰ সদস্য হিচাপে এই ধৰণৰ বিভিন্ন জনকল্যাণমূলক কামত সততে অংশগ্ৰহণ কৰি আহিছে। তেওঁ স্নাতক প্ৰথম ষান্মাসিকৰ পৰাই এন এছ এছৰ সৈতে জড়িত । তেওঁ এই গোটৰ অধীনত অনুষ্ঠিত কৰা দুখন কৰ্মশালাত যোগদান কৰাৰ লগতে তেওঁৰ নিজা এলেকা মানখোৱা, ৰূপাইতো এনে ধৰণৰ সজাগতা অনুষ্ঠান অনুষ্ঠিত কৰি আহিছে। নিৰঞ্জনে ভৱিষ্যতে অসমৰ অৰণ্যসমূহত উপলব্ধ হোৱা সমস্ত জীৱ-জন্তুক তুলিকাৰ মাধ্যমেৰে ৰাইজৰ মাজলৈ আগবঢ়াই নিয়াৰ এটি সপোন পুহি ৰাখিছে । তেওঁ আৰু তেওঁৰ বন্ধু সকলে কৰি অহা এনে ধৰণৰ বিভিন্ন গঠনমূলক কামত যদি কোনো ছাত্ৰ ছাত্ৰী জড়িত হব বিচাৰে তেন্তে তেওঁৰ সৈতে যোগাযোগ কৰিব পাৰে বুলিও তেওঁ জানিবলৈ দিয়ে। যুগুতালে অৰ্চন শৰ্মায়ে ☆ ★ ☆ ★ ☆